ขอแก้มือ
แม้ว่างานหนักแต่ เสี่ยทนุศักดิ์ เล็กอุทัย รมช.คลัง ก็ได้รับความไว้วางใจจากสมาคมฟุตบอลแห่งประเทศไทยฯ ให้เป็นผู้จัดการทีมฟุตบอลชาติไทย
12 พ.ย. 2555

แม้ว่างานหนักแต่ เสี่ยทนุศักดิ์ เล็กอุทัย รมช.คลัง ก็ได้รับความไว้วางใจจากสมาคมฟุตบอลแห่งประเทศไทยฯ ให้เป็นผู้จัดการทีมฟุตบอลชาติไทย
โดยเป้าหมายแรกของผู้จัดการคนใหม่ คือการคว้าแชมป์รายการเอเอฟเอฟ ซูซูกิคัพ 2012 ที่ไทยเป็นเจ้าภาพร่วมกับมาเลเซียระหว่างวันที่ 24 พ.ย.ถึง 22 ธ.ค. นี้
รายการนี้ ผู้จัดการไฟแรงประกาศว่าต้องแชมป์เท่านั้น ไม่มีคำว่าไม่แชมป์
สำหรับเสี่ยทนุศักดิ์ ได้มาเป็นผู้จัดการทีมฟุตบอลชาติไทย ไม่ใช่เพราะการเมือง แต่เพราะเคยเป็นถึงนักฟุตบอลอาชีพและแฟนบอลทีมชาติไทยขนานแท้ 
สมัยเป็นหนุ่มเป็นนักฟุตบอลทีมราชประชา ที่ยืนพื้นตัวจริงไม่ใช่ตัวสำรอง สร้างผลงานให้กับสโมสรในช่วงที่รุ่งเรืองมานับไม่ถ้วน
และก่อนมารับงานใหญ่ครั้งนี้ ปีที่ผ่านมาก็ชิมลางเป็นที่ปรึกษากิตติมศักดิ์ ทีมฟุตบอลทีทีเอ็มเชียงใหม่ สร้างผลงานไม่ได้ดังใจ แข่ง 3-4 นัด ชนะ 2 แพ้ 2-0 และเสมอ 1-2 ส่งผลให้ทีมตกชั้นจากพรีเมียร์มาเล่นดิวิชัน 1 
มาครั้งนี้ เสี่ยทนุศักดิ์ ขอล้างตา ขอนำความล้มเหลวมาเป็นครู พาทีมไทยคว้าแชมป์นี้ให้เป็นของขวัญปีใหม่กับคนไทยทุกคนให้ได้